Xyloolaena

TI Xyloolaena ket ti henero iti kaunegan ti pamilia ti Sarcolaenaceae.

Iti kaunegan ti Sarcolaenaceae, ti Xyloolaena ket agparang a kaasitgan a kabagian ti Sarcolaena ken Leptolaena.

Dagiti sebbangan 
Ti henero ket addaan kadagiti lima a sebbangan dagiti bassit a mula ken kayo, amin ket endemiko iti Madagascar.

Ti Xyloolaena humbertii Cavaco 1950 ket bassit a kayo iti 6–8 m a katayag manipud iti bugbugtong nga unrnong a naaramid iti transisional a mulmula iti pagbaetan ti bakir ti sclerophyllous ken namaga a pagtubuan ti babassit a mula (800–900 m kangato). Daytoy ket naurnong manipud iti lokalidad nga ayan itan ti Nailian a Parke ti Andohalela (probinsia ti Toliara).
Ti Xyloolaena perrieri F. Gérard 1919 ket kayo iti c. 4–10 m iti katayag a nairehistron kadagiti naiwarwara a lokalidad manipud iti asideg ti Morondava, Nailian a Parke ti Ankarafantsika ken ti Labneng ti karayan ti Lokia iti daya ti Ambilobe iti kaunegan ti namaga a bioklimatiko a rehion ti Madagascar (dagiti probinsia ti Antsiranana, Mahajanga ken Toliara). Bernakular a nagan – Zahana.
Ti Xyloolaena richardii (Baillon) Baillon (1872) 1884 ket ti kayo iti c. 4–20 m iti katayag, sumakop manipud iti pantar ti baybay aginggana iti sumurok a 1,500 m iti kangato kadagiti lugar nga addaan iti nadam-eg a bioklima iti amianan akindaya a Madagascar, nga adda ti maysa a populasion a nairehistro iti adayo nga abagatan a daya (dagiti probinsia ti Antsiranana, Toamasina ken Toliara). Bernakular a nagnagan – Fakody, Fombaotoafo, Pesoala, Takodibe, Tamboro, Tsikody zahana, Vahitoambody, Voakoropetaka, Voantiambody, Voantsatroka.
Ti Xyloolaena sambiranensis Lowry, G.E. Schatz 2002 ket ti bassit a mula aginggana iti kayo iti 3–12 m iti katayag a naiwarwaras iti rehion ti Sambirano (sub-nadam-eg a bioklima) manipud iti abagatan ti Maromandia iti amianan ti lugar ti Ambanja (dagiti probinsia Antsiranana ken Mahajangas). Bernakular a nagnagan – Sofiakomba, Sofiankomba, Sofikomba, Sofinakomba, Sofinkomba.
Ti Xyloolaena speciosa Lowry, G.E. Schatz 2002 ket ti dakkel a mula wenno kayo iti 20 m iti katayag. Daytoy ket akikid a naiwarwaras iti maysa a lugar nga addaan iti namaga aginggana iti sub- nadam-eg a bioklima manipud iti Peninsula ti Ambato ken ti akinbaba a ginget ti karayan Ifasy iti amianan nga asideg ti Ambilobe (probinsia ti Antsiranana). Bernakular a nagan – Marabanty.

Dagiti nagibasaran 

 Lowry II P.P., Schatz G.E. & Wolf A.-E.. 2000. Endemic families of Madagascar. VIII. A synoptic revision of Xyloolaena Baill. (Sarcolaenaceae). Adansonia, sér. 3 (2002), 24 (1): 7-19. 

Sarcolaenaceae
Endemiko a flora ti Madagascar